

**חוברת לשון - כיתות י"א-** (אפשרות ב)

**הכנה לשאלון קיץ תשע"ו**

חוברת מס' 1 (סמסטר א')

**שם התלמיד/ה:**

**כיתה:**

כתבה וערכה (את מרבית החומר בחוברת):

עליזה ציפר/ רכזת לשון בתיכון ע"ש מקסים לוי, לוד

לשימוש פנימי

תוכן העניינים

|  |  |
| --- | --- |
| **הנושא** | **עמוד מס'** |
| שם המספר | 3 |
| ניקוד אותיות השימוש  | 12 |
| נטיית מילות היחס | 14 |
|  **תחביר** |  |
| הנושא והנשוא (במשפט הפועלי) | 19 |
| הלוואי (משלים שם) | 21 |
| התמורה (משלים שם) | 23 |
| התיאור ( משלים פועל) | 26 |
| המושא (משלים פועל)  | 29 |
| **סוגי משפטים**-הבחנה בין משפט מאוחה ומורכב | 31 |
| המשפט המאוחה | 32 |
| המשפט המורכב- פסוקיות התיאור | 34 |
| המשפט המורכב- זיהוי כללי של פסוקיות תוכן (פס' נושא, פס' נשוא, פס' מושא, פס' לוואי) | 38 |
| המשפט הפשוט, המאוחה והמורכב- תרגיל מסכם | 42 |
| הנשוא המורחב | 43 |
| חלקים כוללים | 46 |

שאר הנושאים בתחביר מופיעים בחוברת מס' 2

**שם המספר**

**א. מספר מונֶה- נפרד ונסמך 10-1**

|  |  |
| --- | --- |
|  **לשון זכר**http://images.clipartpanda.com/boy-hair-clip-art-boy-005.gif | **לשון נקבה**My first vector girl by annie-88 |
| **נפרד** | **נסמך** | **נפרד** | **נסמך** |
| אֶחָד(ילד אחד) | אַחַד הילדים | אַחַת(ילדה אחת) | אַחַת הילדות |
| שְנַיִם | שְנֵי הילדים | שְתַּיִם | שְתֵּי הילדות |
| שְלוֹשָה(שלושה ילדים) | שְלוֹשֶת הילדים | שָלוֹש (שָלוש ילדות) | שְלוֹש**\*** הילדות |
| אַרְבָּעָה(ארבעה ילדים) | אַרְבַּעַת הילדים | אַרְבַּע(ארבע ילדות) | אַרְבַּע הילדות |
| חֲמִשָּה(חמישה ילדים) | חֲמֶשֶת הילדים | חָמֵש(חָמש ילדות) | חֲמֵש הילדות |
| שִשָּה(שישה ילדים) | שֶשֶת הילדים | שֵש(שש ילדות) | שֵש הילדות |
| שִבְעָה(שבעה ילדים) | שִבְעַת הילדים | שֶבַע(שֶבע ילדות) | שֶבַע הילדות |
| שְמוֹנָה(שמונה ילדים) | שְמוֹנַת הילדים | שְמוֹנֶה(שמונֶה ילדות) | שְמוֹנֶה הילדות |
| תִּשְעָה(תשעה ילדים) | תִּשְעַת הילדים | תֵּשַע(תֵּשע ילדות) | תֵּשַע הילדות |
| עֲשָֹרָה(עשרה ילדים) | עֲשֶֹרֶת הילדים | עֶשֶר(עשר ילדות) | עֶשֶֹר הילדות |

 **\***שימו לב: בנפרד- שָלוֹש ילדות, בנסמך- **שְ**לוֹש הילדות.

**תרגיל מס' 1**

השלימו את הכותרת בכל טור וכתבו את המספרים במילים:

**מספר מונה**

6 הפנסים

9 המשאיות

4 השיניים

8 החלונות

2 הידיעות

7 העצים

3 החיילות

9 כלי הרכב

8 המכוניות

2 החפצים

4 הכיסאות

3 הספרים

7 העצות

6 המראות

4 הגבעולים

**מספר מונה**

 6 פנסים

9 משאיות

4 שיניים

8 חלונות

2 ידיעות

7 עצים

3 חיילות

9 כלי רכב

8 מכוניות

2 חפצים

4 כיסאות

3 ספרים

7 עצות

6 מראות

4 גבעולים

**ב. מספר מונֶה- 19-11**

(צורת הנסמך קיימת רק עד עשר)

|  |  |  |
| --- | --- | --- |
|  |  **לשון זכר**http://images.clipartpanda.com/boy-hair-clip-art-boy-005.gif | **לשון נקבה**My first vector girl by annie-88 |
| 11 | אַחַד עָשָֹר ילדים |  | אַחַת עֶשְֹרֵה ילדות |  |
| 12 | שְֹנֵים עָשָֹר ילדים |  | שְתֵּים עֶשְֹרֵה ילדות |  |
| 13 | שְלוֹשָה עָשָֹר ילדים |  | שְֹלוֹש עֶשְֹרֵה ילדות |  |
| 14 | אַרְבָּעָה עָשָֹר ילדים |  | אַרְבַּע עֶשְֹרֵה ילדות |  |
| 15 | חֲמִשָּה עָשָֹר ילדים |  | חֲמֵש עֶשְֹרֵה ילדות |  |
| 16 | שִשָּה עָשָֹר ילדים |  | שֵש עֶשְֹרֵה ילדות |  |
| 17 | שִבְעָה עָשָֹר ילדים |  | שְבַע עֶשְֹרֵה ילדות |  |
| 18 | שְמוֹנָה עָשָֹר ילדים |  | שְמוֹנֶה עֶשְֹרֵה ילדות |  |
| 19 | תִּשְעָה עָשָֹר ילדים |  | תְּשַע עֶשְֹרֵה ילדות |  |

שימו לב: **שְמוֹנָה עָשָר** בזכר **שְמוֹנֶה עֶשְֹרֵה** בנקבה

(הצורה ~~שְמוֹנָה עשרֵה~~- שגויה)

**תרגיל מס' 2**

**קבעו את המספר הוא ממין זכר או נקבה והוסף שם עצם מתאים לפי הדוגמה:**

|  |  |  |
| --- | --- | --- |
| **המספר** | **שם עצם** | **מין**  |
| שלושה עָשָר  |  בָּתִים | זכר |
| שתים עשרֵה |  |  |
| תשעה עָשָר |  |  |
| שבע עשרֵה |  |  |
| חמישה עָשָר |  |  |
| אחד עָשָר |  |  |
| ארבעה עָשָר |  |  |
| שש עשרֵה |  |  |
| שבע עשרֵה |  |  |
| שמונָה עָשָר |  |  |
| שנים עָשָר |  |  |
| ארבע עשרֵה |  |  |
| שמונֶה עשרֵה |  |  |
| אחת עשרֵה |  |  |
| שבעה עָשָר |  |  |
| שלוש עשרֵה |  |  |
| שישה עָשָר |  |  |
| חמש עשרֵה |  |  |
| תשע עשרה |  |  |

**תרגיל מס' 3**

כתבו את המספרים במילים:

16 ארגזים

19 פטישים

18 כלניות (נַקְּדוּ)

11 חפצים

13 עטים

11 מטליות

16 מתנות

12 גברים

19 כבאיות

14 תאנים

18 כיסאות (נַקְּדוּ)

12 ידיות

17 בניינים

13 בנות

14 חלונות

**ג. מספר סודֵר** (סידורי)

**זכר**: ראשון, שני, שלישי, רביעי, חמישי, שישי, שביעי, שמיני, תשיעי, עשירי.

**נקבה**: ראשונה, שנייה, שלישית, רביעית, חמישית, שישית, שביעית, שמינית, תשיעית, עשירית.

המספר הסודֵר (סידורי) קיים רק **עד עשר**: הבית השלישי, השורה הרביעית וכו'.

**מעל עשר**- משתמשים במספר מונה על פי מין שם העצם:

אני יושב בשורה העשרים ושלוש בכיסא האַחד עשר. (שורה- נקבה; כיסא- זכר)

יום הולדתי השבעה עשר, הכֶּבֶש השישה עשר, השנה השתים עשרֵה.

**תרגיל מס' 4**

כתבו את המספרים במילים:

1. אני יושב בשורה ה-(8) בכיסא ה- (11 ).
2. זוהי הפעם ה- (2) שאני מגיע בתחרות למקום ה- (29).
3. התעכבתי בקריאה על השורה ה- ( 23) בעמוד ה- (12).
4. זהו יום הולדתי ה- (35).
5. אחותי בשבוע ה- (18) להריונה.
6. הרכבת הגיעה לתחנתה ה- (12).

**הערות חשובות:**

1**. בצורות הנפרד-** הסיומת Xה היא סימן לנקבה בשם העצם: אישָה, ילדָה, כיתָה.

משום מה במספר המונה סיומת זו מסמנת צורת זכר: שבעָ**ה** ימים, שלושָ**ה** בנים,

ואילו צורות הנקבה הן ללא סיומת זו: שלוש יחידות, חמש מדינות.

2. כאשר שם העצם בא בזכר ובנקבה-  **הזכר"מנצח":** שבעָה גברים ונשים**.**

3. **שמות העצם** הבאים בצמוד למספרים **10-2** יבואו תמיד ב**רבים**!

עשרה שקל**ים** (ולא- ~~עשרה שקל~~),שני קילומט**רים** (ולא- ~~שני קילומטר~~),

 שישה מיליונ**ים** (ולא- ~~שישה מיליון~~)

 **מ- 11 ומעלה אפשר לומר גם ביחיד וגם ברבים ;** עשרים וחמישה איש או עשרים וחמישה אנשים**.**

4**. צורות הנסמך** הן צורות של שם המספר הבאות לפני שם מיודע: **אַחַד הילדים, תשעת הספרים.**

**נקבה- צורת נסמך :**מרבית הצורות **זהות** בנפרד ובנסמך- ארבַּע בנות/ ארבַּע הבנות

שֶבַע בנות/ שֶבַע הבנות ; שמונֶה כיתות/ שמונֶה הכיתות

שימו לב לצורת הנסמך המיוחדת של שָלוֹש **שְ**לוֹש:

**שָלוֹש** מחברות (בצורת הנפרד) **שְלוֹש** המחברות (בצורת הנסמך)

**חָמש** מחברות (בצורת הנפרד) **חֲמש** המחברות (בצורת הנסמך)

**זכר-צורת נסמך: הה' המסמנת את הזכר הופכת לת'** (כמו בסמיכות רגילה):

ארבעה אחים- ארבע**ת** האחים.

שלושָה ילדים- שלושֶ**ת** הילדים

חמשָה עצים- חֲמֶשֶ**ת** העצים

**צורת הנסמך קיימת רק עד עשר.**

**מעל עשר**- **הצורות זהות בנפרד ובנסמך**:

 11 ילדים- אַחַד עָשָר ילדים / 11 **ה**ילדים- אַחַד עָשָר **ה**ילדים.

 14 בנות- אַרְבַּע עשרֵה בנות/ 14 **ה**בנות- אַרְבַּע עשרֵה **ה**בנות.

5. **עשרות** - זכר ונקבה זהים:

 עשרים ילדים; עשרים ילדות.

 עֶשְֹרִים, ֹשְלֹשִים, אַרְבָּעִים, חֲמִֹשִּים, ׂשִֹשִּים, שִבְעִים, ֹשְמוֹנִים, תִֹּשְעִים

 **מאות –** נקבה (מאה אחת)

 ארבע מאות; ֹשְבע מאות; תְּשע מאות
 מינו של שם העצם אינו משפיע במקרים אלה על שם המספר:
 שְמוֹנֶה מאות פסלים.

ֹ שְמוֹנֶה מאות תמונות.

 **אבל : 803 פסלים-** שְמוֹנֶה מאות ושלושה פסלים.

 **803 תמונות-** שְמוֹנֶה מאות ושלוש תמונות.

 **רק ספרת היחידות מותאמת לשם העצם.**

**אלפים –** זכר (אלף אחד)**:**

 כשהאלף מספר "חלק" מינו של שם העצם אינו משפיע על שם המספר:

 עד 10: שלושת אלפים אנשים/ נשים(בצורת ריבוי); ששת אלפים וכו'
 מ- 11: אחד עשר אלף (בצורת יחיד) דונם/דירות (מונים את האלפים; שנים-עשר

 אלף תיבות פרי הדר ;שבעה-עשר אלף תושבים).

 **רק ספרת היחידות מותאמת לשם העצם:**

 8,02**3** **תיבות**- שמונת אלפים עשרים ושלוש תיבות .

 8,02**3** **ארגזים**- שמונת אלפים עשרים ושלושה ארגזים .

 **מיליון -** זכר (מיליון אחד)

 **עד 10**: שני מיליונים; שישה מיליונים וכו'

 שלושה מיליון תושבים/אזרחיות- מונים את המיליונים.

 **מ- 11:** ארבעה עשר מיליון/מיליונים

 **2,835,154 דולרים.**

 שני מיליונים, שמונֶה **מאות** שלושים וחמישה **אלף** ומאה חמישים וארבע**ה** דולרים

 **רק ספרת היחידות (ארבעה) מותאמת לשם העצם.**

6. **מספר סתמי- לשון נקבה**

 משתמשים בו כאשר ניתן להוסיף את המילה 'מספר' בין שם העצם למספר והוא יופיע תמיד **בלשון נקבה.**

 מספר

אני נוסע באוטובוס בקו 5 - אני נוסע באוטובוס בקו חמש.

 מספר

אחי מתגורר ברחוב הזית 12 - אחי מתגורר ברחוב הזית שתים עשרה.  .

 מספר

פִּתחו את הספר בעמוד 33- פִּתחו את הספר בעמוד שלושים ושלוש.

7. **תאריך** מציינים **במספר מונה בלשון זכר.**

**דוגמאות**: עשרים ותשעָה באפריל, אחד במאי, שבעה בנובמבר, שנים במרץ, עשרה ביוני.

הערות:

השימוש במספר סודר (סידורי) הוא שגוי (~~עשירי במאי, ראשון בינואר)~~

שם העצם **שָנָה**- לשון נקבה. נולדתי באלף תשע מאות שמונים ו**שלוש**.

לעומת זאת- זהו יום הולדתי העשרים וארבעה. (יום הולדת- זכר)

8. **פי- לשון זכר-** פי שבעָה, פי שניִם, פי עשרָה.

**פעם**- לשון נקבה-שלוש פעמים, שש פעמים.

9. **שברים**

 א**. שבר רגיל:**

 1/2 = חֵצי; 1/3 =שליש; 1/4 = רבע - **לשון זכר** (רבע אחד, שליש אחד)

 **בנפרד**: שני חצאים; שלושה רבעים; שני שליש**ים** - עד כאן בזכר.
 **בנסמך:** שני חצאי עוגה, שלושת רבעי התפוח, שני שלישי האשכולית (בלי קשר

 למין השם.(

 **היתר בנקבה** - שלוש חמישיות; שתי עשיריות; ארבע שישיות וכו'

 ב.  **במספר מעורב** יבוא השבר אחרי שם העצם במבנה: **מספר שלם/שם/ שבר.** **51/2** שקלים: חמישה **שקלים** וחצי.
 **1/4** 2 ק"ג: שני **קילוגרמים** ורבע.

 :81/2% : שמונָה **אחוזים** וָחצי.

 השָלֵם מתאים את עצמו למין השם, והשבר נשאר קבוע.

**נספח**

**מינם הדקדוקי של שמות שרבים טועים לגביהם**

 מתוך אתר האקדמיה ללשון העברית:

השמות הבאים הם **ממין זכר**:
[**צומת**](http://hebrew-academy.org.il/2010/07/25/%D7%A6%D6%B9%D7%9E%D6%B6%D7%AA-%D7%96%D7%9B%D7%A8-%D7%90%D7%95-%D7%A0%D7%A7%D7%91%D7%94/): צומת מרומזר, הצומת נחסם לתנועה.
**עט**: עט נובע, העט החדש שקיבלתי אבד.
**גרב**: גרב אחד, גרביים אדומים.

השמות הבאים הם **ממין נקבה:**
**כיכר**: כיכר רחבה, הכיכר הומָה אדם.
**מחבת**: מחבת עמוקה, מחבת חשמלית.

חפצים בסיומת הזוגי : **X**ַיִם המורכבים משני איברים זהים – רובם ככולם מינם הדקדוקי

 זכר:

**אופניים**, [**משקפיים**](http://hebrew-academy.org.il/2011/01/30/%D7%A2%D7%A0%D7%99%D7%99%D7%9F-%D7%A9%D7%9C-%D7%94%D7%A9%D7%A7%D7%A4%D7%94/), [**מכנסיים**](http://hebrew-academy.org.il/2012/06/14/%D7%9E%D7%9B%D7%A0%D7%A1-%D7%95%D7%9E%D7%9B%D7%A0%D7%A1%D7%99%D7%99%D7%9D-%D7%95%D7%A2%D7%95%D7%93-%D7%A4%D7%A8%D7%99%D7%98%D7%99-%D7%9C%D7%91%D7%95%D7%A9-%D7%91%D7%A1%D7%99%D7%95%D7%9E%D7%AA-%D7%96/), **מספריים**.
לדוגמה: אופניים חדשים; משקפיים אפנתיים; מכנסיים ארוכים; מספריים חדים.

**סכין**:  זכר ונקבה.
**מטבע**: זכר ונקבה.

**פנים**: זכר ונקבה.
[**רוח**](http://hebrew-academy.org.il/2011/01/23/%D7%A2%D7%9C-%D7%94%D7%92%D7%A9%D7%9D-%D7%95%D7%94%D7%A8%D7%95%D7%97/)**, שמש, דרך, תהום: בלשון המקרא – זכר ונקבה; בימינו בעיקר נקבה.**

**תרגיל מס' 5-** תרגיל מסכם

**א**. כתבו את המספרים במילים:

1. מצאתי במגירה (2) גרבַּיִם.
2. בשכונה הזו (3) צמתים ו (4) כיכרות.
3. אני יושב בכיסא ה- (31).
4. אני נוסע בקו (5) .
5. קראו בבקשה את פֶּרֶק (3).
6. הצמח התפתח במהירות; הוא גדל פי (4).
7. נולדתי ב- (27) בינואר.
8. זהו יום הולדתי ה- ( 27).
9. קראנו  (2/3) מהחומר למבחן.
10. נולדתי ב (2) באוקטובר בשנת (1993).
11. עלות הנסיעה ( 10 שקל )
12. אכלתי את ( 3/4) העוגה.
13. אכלתי (3/4) מן העוגה.
14. דן מתגורר ברחוב רבין (33).
15. הם הרוויחו פי (8) ממנו.
16. מחיר השוקולד ( 81/2 שקל)
17. אנחנו נוסעים לקיבוץ דרך כביש (4).
18. הוריי נישאו בשנת (1981).
19. (12) נציגים מדליקים בטקס (12) משואות.
20. ההרצאה תתקיים ב- (7) בינואר באולם (3).
21. השנה נציין את יום הולדתה ה- (68) של המדינה.
22. קיבלנו הנחה של (8%).

(נא לנקֵד)

1. ב- (22) בדצמבר יתקיים יום הולדתי ה- (18).
2. עלות הכרטיס היא (8 ₪). (נא לנקֵד)
3. צעדנו (41/2 ק"מ).
4. הוועדה התכנסה כדי לדון ב- \_\_\_\_\_\_\_ (5) הסעיפים מבין ה- \_\_\_\_\_\_\_\_\_\_ (10) שהוגשו לעיונה.
5. במהלך היום גילו \_\_\_\_\_\_\_\_ (2) הקופאים (3) שטרות מזויפים.
6. הוחלט על מרחק של (6 מ') בין הבית והאנטנה
7. (3) האנטנות הותקנו ב (1) באפריל.

 (נא לנקֵד)

**ניקוד אותיות השימוש בשם המספר**

**ו' החיבור מנוקדת בדרך כלל בשווא:** עשרים **וְ**שָלוש, שלושים **וְ**חָמש

* לפני חטף – כתנועת החטף: חמישים **וַ**חֲמישה, **וַ**עֲשָֹרָה.
* לפני שווא ולפני מ' תנוקד בשורוק: עשרים **וּ**שְנַיִם, ארבעים **וּ**שְמונה

אלף **וּ**מאתים.

**אותיות השימוש ב' כ' ל' מנוקדות בד"כ בשווא**: **בְּ**שִבעה באוקטובר,

**לְ**שֶשֶת התלמידים, **כְּ**אַרבעה שיכורים.

* לפני חטף – כתנועת החטף: **בַּ**חֲמישה עשר באפריל. **בַּ**עֲשֹרה מקרים **בַּ**חֲצי המחיר.
* לפני שווא תבואנה בחיריק: **בִּ**שְלושה במאי, **לִ**שְלושת הילדים, **כִּ**שְמונה אנשים.

**תרגיל מ' 6-** בחרו בצורה הנכונה ונמקו בחירתכם

1. נולדתי בעשרים וּשנים במאי/ נולדתי בעשרים וְשנים במאי

נימוק:

1. שתי בנות וַעֲשרה בנים / שתי בנות וְעֲשרה בנים

נימוק:

1. שלושת אלפים וְמאתים ארגזים/ שלושת אלפים וּמאתים ארגזים

נימוק:

1. בְּשמונת המקרים/ בִּשמונת המקרים

נימוק:

1. בעשרים וּשִבעה במאי/ בעשרים וְשִבעה במאי

נימוק:

1. נתתי לְשְלושת הילדים/ לִשְלושת הילדים

נימוק:

1. הם מתנהגים כִּשְני תינוקות/ כְּשְני תינוקות

נימוק:

1. בְּחֲמישה עשר ביוני/ בַּחֲמישה עשר ביוני

נימוק:

1. בכיתתי שלושים וּשמונה/ שלושים וְשְמונה תלמידים

נימוק:

1. עשרים וְחֲמישה/ עשרים וַחֲמישה מורים

נימוק:

1. בְּשְתי המתנות/ בִּשְתי המתנות

נימוק:

1. חמישים וַאַרבעה/ חמישים וְאַרבעה

נימוק:

1. לִשְנֵי המורים/ לְשְנֵי המורים

נימוק:

1. בְּחֲצי המחיר/ בַּחֲצי המחיר

נימוק:

1. תשעים וְשְלושה/ תשעים וּשְלושה אחוזים.

נימוק:

**נטיית מילות היחס**

**למילות היחס שתי דרכי נטייה לפי הטיית שמות העצם.**

**הכוונה לנטיית הקניין- שייכות.**

 **1. נטייה לפי צורת היחיד של שם העצם**
 **2. נטייה לפי צורת הרבים של שם העצם**

 **נטייה לפי צורת היחיד של שם העצם** (הספר שלי...הספר שלך...)

|  |  |
| --- | --- |
| **נטיית שם העצם** | **נטיית מילות יחס** |
| סִפרִ**י** | אֶצלִ**י** |
| סִפרְ**ךָ** | אֶצלְ**ךָ** |
| סִפרֵ**ךְ** | אֶצלֵ**ךְ** |
| סִפר**וֹ** | אֶצל**וֹ** |
| סִפ**רָהּ** | אֶצלָ**הּ** |
| סִפרֵ**נוּ** | אֶצלֵ**נוּ** |
| סִפרְ**כֶם** | אֶצלְ**כֶם** |
| סִפרְ**כֶן** | אֶצלְ**כֶן** |
| סִפרָ**ם** | אֶצלָ**ם** |
| סִפרָ**ן** | אֶצלָ**ן** |

**נטייה לפי צורת הרבים של שם העצם**: (הספר**ים** שלי, הספר**ים** שלך...)

|  |  |
| --- | --- |
| **נטיית שם העצם** | **נטיית מילות יחס** |
| סְפָ**רַי** | אֲחָ**רַי** |
| סְפָ**רֶיךָ** | אח**רֶיךָ** |
| סְפ**ָרַיִךְ** | אח**רַיִךְ** |
| סְפ**ָרָיו** | אח**רָיו** |
| סְפ**ָרֶיהָ** | אח**רֶיהָ** |
| סְפָרֵי**נוּ** | אחרֵ**ינוּ** |
| סִפְרֵ**יכֶם** | אחרֵ**יכֶם** |
| סִפְרֵי**כֶן** | אחרֵ**יכֶן** |
| סִפְרֵ**יהֶם** | אחרֵ**יהֶם** |
| סִפְרֵ**יהֶן** | אחרֵ**יהֶן** |

כיצד נוכל לדעת איך להטות את שם העצם- (על דרך היחיד או על דרך הרבים)?

נטה אותה **בגוף ראשון**- אם תתקבל סיומת xי (ילדִי, כובעִי), נסיק כי הנטייה היא על דרך היחיד.

אם תתקבל סיומת Xי (ספרַי, החלטותַי), נסיק כי הנטייה היא על דרך הרבים.

למשל – מילת היחס **בשביל** ; בגוף ראשון- בשבי**לִי**, מכאן שהנטייה היא על דרך

 **היחיד ,** ולכן בִּשְבִי**לָם** כמו ספ**רָם** (ולא ~~בשבילהם)~~

 מילת היחס **בִּלְעָדֵי**; בגוף ראשון- בִּלְעָ**דַי**, מכאן שהנטייה היא על דרך

 **הרבים** , ולכן בִּלְעָ**דֵיהֶם**  כמו ספ**רֵיהֶם** (ולא ~~בלעדם).~~

**תרגיל מס' 7**

נא השלימו את הטבלה הבאה:

|  |  |  |  |
| --- | --- | --- | --- |
|  | בגוף ראשון | על דרך היחיד או הרבים | במילה אחת |
| **לגבי** הילדים  | לגבַּי | על דרך הרבים | לגבֵּיהֶם (כמו ספרֵיהֶם) |
| **ליד** הבנות | לְיָדִי | על דרך היחיד | לְיָדָן (כמו סִפְרָן) |
| **אצל** חברותיי |  |  |  |
| **מאחורי** העצים |  |  |  |
| **למען** החברים |  |  |  |
| **בלעדי** המורה |  |  |  |
| **בתוך** התְּעָלוֹת |  |  |  |
| (התיישבנו**) לצד** שלהם |  |  |  |
| **אל** המורות |  |  |  |
| **בעד** חבריו |  |  |  |

הערות חשובות:

1. מילת היחס **אֶת:**

אותי, אותך, אותָךְ, אותו, אותה, אותנו, **אֶתְכֶם, אֶתְכֶן**, אותם, אותן. (ולא ~~אותכם)~~

**2. שימו לב: אותָךְ** (ולא ~~אותֵך~~), **אִתָּךְ** (ולא ~~אִתֵּך~~) , עמָךְ (~~ולא עמֵךְ~~)

3. ישנן מספר מילות יחס הניטות בחלק מהנטייה על דרך היחיד, ובחלק אחר על דרך הרבים:

**בֵּין** - בֵּינִי, בֵּינְךָ, בֵּינֵךְ, בֵּינוֹ, בֵּינָהּ- **על דרך היחיד**.

 בֵּינֵינוּ, בֵּינֵיכֶם בֵּינֵיכֶן, בֵּינֵיהֶם, בֵּינֵיהֶן - **על דרך הרבים**.

**שֶל** - שלִי, שלְךָ, שלָךְ, שלוֹ, שלָּהּ- **על דרך היחיד.**

 שֶלָּהֶם, שֶלָּהֶן- **על דרך הרבים.**

**בְּ** - בִּי, בְּךָ, בּוֹ- **על דרך היחיד**

 בָּהֶם, בָּהֶן- **על דרך הרבים.**

**לְ**- לִי, לְךָ, לָהּ- **על דרך היחיד**

 לָהֶם, לָהֶן- **על דרך הרבים.**

4**. עִם**- על דרך היחיד, אך לצד עִמָּם עִמָּן, קיימות גם עִמָּהֶם, עִמָּהֶן.

5. **מִן**- מִמֶּנִּי, מִמְּךָ, מִמֶּנּוּ (ולא ממנוֹ), מִכֶּם (ולא ממכם) מִכֶּן (ולא ממכן)

6. כְּמוֹ- כָּמוֹנִי, כָּמוֹךָ, כָּמוֹךְ, כָּמוֹהוּ, כָּמוֹהָ, כָּמוֹנוּ, **כְּ**מוֹכֶם, **כְּ**מוֹכֶן, **כְּ**מוֹהֶם, **כְּ**מוֹהֶן.

 (לצד צורות אלו , קיימת גם צורת נטייה האופיינית ללשון חז"ל: כְּמוֹתִי, כְּמוֹתְכֶם וכו'.)

**תרגיל מס' 8**

בחרו באפשרות הנכונה:

1. קיבלנו מִמְכֶם/ מִכֶּם עצה טובה.

2. ביקרנו אֶצְלָהֶם/אֶצְלָם בחורף.

3. השקענו בִּשְבִילָהֶם/ בִּשְבִילָם מאמצים.

4. הצלחנו לרגש אֶתְכֶם/אוֹתְכֶם.

5. עָלַיִך/ עָלֵיךְ להתכונן למבחן.

6. חשוב לי לראות אוֹתָךְ/אוֹתֵךְ.

7. ביקשנו מִמֶּנּוּ / מִמֶּנּוֹ לצאת.

8. אנו נגיע אִתֵּךְ/אִתָּךְ ביחד.

9. המצב לגַבָּם/לגַבֵּיהֶם שונה.

10. איננו נוהגים כְּמוֹהֶם/כָּמוֹהֶם.

11. לא נבוא בלעדַיִךְ/ בלעדֵיךְ.

12. דיברנו אוֹדוֹתֵיכֶם/ אוֹדוֹתְכֶם.

13. המתנה בִּשְבִילְכֶם/ בִּשְבִילָכֶם.

14. אסיע אוֹתָךְ / אוֹתֵךְ לשם.

15. ביקשתי מִמְכֶן/ מִכֶּן את העודף.

16. הלכנו בְּעִקְבוֹתֵיהֶם/ בְּעִקְבוֹתָם.

17. פגשנו אֶתְכֶן/ אוֹתְכֶן אתמול.

18. איננו מתנהגים כָּמוֹכֶם/ כְּמוֹכֶם.

**תרגילים בשם המספר ובנטיית מילות היחס בנוסח בחינת הבגרות**

**(התרגול לקוח מהאתר של לאה ישלח (**www.bgrut11.com

א. הוועדה התכנסה בשני / בשניים / בשתיים ביולי.

ב. הוועדה דנה בשש / בשישה / בששת הסעיפים.

ג. כל משתתף נדרש לשלם עשרה / עשר שקלים.

ד. נדרשת הסכמה, שבלעדָהּ/ בלעדֶיהָ לא יוכלו להתקדם בדיון.

 ה. אחד המשתתפים הציע כמה הצעות, אך העמדה של שאר המשתתפים כלפָּן /

 כלפֵּיהֶן לא הייתה ברורה.

ו. הוועדה התכנסה כדי לדון ב (6) \_\_\_\_\_\_\_ הסעיפים הראשונים מבין ה-(29)\_\_\_\_\_\_\_\_\_\_ שהוגשו לעיונה.

ז. סעיף (23) עורר ויכוחים נוקבים, ואילו הסעיף ה(25) התקבל פה אחד.

ח. הוועדה החליטה להתכנס שוב ב-(5) \_\_\_\_\_\_\_\_\_\_ ביולי.

ט. אחד החברים הודיע שלא יוכל להגיע במועד זה, ועל כן תיאלץ הוועדה להתכנס (בלעדי) \_\_\_\_\_\_\_\_\_\_ .

י. השקל החדש הוכנס למחזור ב (4) \_\_\_\_\_\_\_\_\_ בספטמבר (1985)

 .

יא. בשנת (2004) \_\_\_\_\_\_\_\_\_\_\_\_\_\_\_ הונפק מטבע מיוחד לחנוכה בעל (12) \_\_\_\_\_\_\_\_\_\_\_\_\_\_ צלעות, ובו חנוכייה.

יב. בשנות ה-90 החלה אוסטרליה להשתמש בשטרות מפלסטיק ו(בעקבות) \_\_\_\_\_\_\_\_\_\_\_ החליפו עשרים מדינות את שטרות הנייר שלהן.

יג. במהלך היום גילו (3)\_\_\_\_\_\_\_\_ הקופאיות (8) שטרות מזויפים ודיווחו על כך למנהלת החנות.

יד. אספני מטבעות מוכרים את אוסף המטבעות שלהם רק מחוסר ברֵירה. (בשביל)\_\_\_\_\_\_\_\_\_ אוסף זה הוא בעל ערך רגשי רב.

טו. אנו מבקשים מכֶּם / ממכם לצייר בית.

טז. השער הובקע בדקה ה(38) .

יז. ציירנו במשך חמישה עשר / חמש עשרה / חמישה עשרה דקות.

יח. שְלוש /שָלוש/ שלושת הבנות ציירו בית, שמים ושמש

יט. ילדים הגדלים באזורי הפינוי, ככל הנראה חרדים מאוד למצבם. (עבור\_\_\_\_\_\_\_( סוגיה זו היא משמעותית ביותר, ו(בגלל) \_\_\_\_\_\_\_ הם נמצאים במצב של חוסר וודאות.

כ. כשילד מצייר (2)\_\_\_\_\_ דלתות בכניסה לביתו או (3 ) \_\_\_\_\_\_\_ גדרות עבות, הוא מצוי במצוקה.

כא. שלושה / שלושת / שָלוש/ שְלוש השפות האלה הן שפות עתיקות.

 כב. 4% מן המילים במגילת העצמאות הן מלשון ימי הביניים.

כג. אנו מזמינים אתכם / אותכם ליום עיון בנושא תולדות הלשון.

כד. ההרצאה תתקיים באולם מספר חמישה/ חמש .

כה. את דמי הכניסה יגבו ממכם / מכם בכניסה.

כו. התושבים בשכונה גילו שהתקינו (על יד) \_\_\_\_\_\_\_\_\_\_\_ אנטנות סלולריות.

כז. (7) \_\_\_\_\_\_\_\_\_\_\_ האנטנות שהותקנו מהוות סכנה חמורה עבור התושבים, ולכן יתקיים דיון בבית המשפט (לגבי\_\_\_\_\_\_\_\_\_\_( ב- (2) \_\_\_\_\_\_\_\_\_\_\_ בחודש.

כח. נציגי השכונה מקווים ש(בשביל) \_\_\_\_\_\_\_\_\_\_ יהיה זה סוף הסיפור.

כט. בקרוב תתקיים תצוגת האופנה השנתית ה-(15) \_\_\_\_\_\_\_\_\_\_\_\_\_\_\_ של בית הספר.

ל. נותרו (4)\_\_\_\_\_\_\_\_ שבועות עד לערב המיוחל.

לא. תלמידי מגמת תכשיטנות סיימו כבר את עיצוב התכשיטים ל-(3)\_\_\_\_\_\_\_ השמלות המובילות.

לב. לפעמים משאירים מעצבי האופנה את ציורי הדוגמאות (אצל\_( ,ולפעמים הציורים עוברים לרשות בית הספר.

לג. במהלך השנים התחלפו מעצבים רבים בעבודה עם ביה"ס. יוסי כהן הוא המעצב

 ה (12 ) .

**תחביר**

**נושא ונשוא במשפט הפועלי**  (חזרה על החומר מכיתה י')

**הפועל יהיה הנשוא**

**שואלים מי +הפועל? = נושא**

**דוגמאות:**

 **נושא נשוא**

**התלמידה כתבה במחברת. (מי כתבה?= התלמידה)**

**נושא נשוא**

**הדלת נסגרה. (מי נסגרה?= הדלת)**

 **נשוא נושא**

**מתנה יפה קיבלה רותי. (מי קיבלה= רותי)**

שימו לב: לא תמיד המילה הראשונה במשפט היא הנושא (כמו במשפט הנ"ל).

**2. לפני נושא לא תבוא מילת יחס**

 **נשוא נושא**

**במבחן האחרון קיבל דניאל ציון מעולה**. **(מי קיבל= דניאל)**

המילה "במבחן" איננה יכולה לשמש נושא כי יש לפניה מילת יחס.

 **נשוא נושא**

**את רותי פגש דניאל במגרש המשחקים. (מי פגש? =דניאל)**

הצירוף "את רותי" אינו יכול לשמש נושא בשום מקרה כי לפני נושא לא תבוא מילת יחס.

**3. בין הנשוא לנשוא חייבת להיות התאמה במין ובמספר.**

הילד ישב, הילדה ישבה, הילדים ישבו.

 **נשוא נושא**

**צעצועים רבים קיבלה אחותי. (מי קיבלה? =אחותי)**

סיבה נוספת לכך שבמשפט הנ"ל המילה "צעצועים" אינה יכולה לשמש נושא בשום מקרה: צעצועים- רבים זכר ואילו הפועל קיבלה- נקבה יחידה.

**4. פועל בציווי ינותח כנושא +נושא:**

נושא+נשוא נושא נשוא

 **שבו בשקט!** (=אתם שבו בשקט)

נושא+נשוא

 **קחי את הצלחת!** (=אַתְּ קחי את הצלחת)

**5. גם פעלים בזמן עבר ועתיד ינותחו כנושא ונשוא** (כאשר כינוי הגוף אינו מופיע בנפרד אלא "מסתתר בתוך הפועל).

 נושא+נשוא נושא נשוא

 **תפתחי את המחברת (=את תפתחי את הדלת).**

 נושא+נשוא נושא נשוא

 **הפסקנו את השביתה(=אנחנו הפסקנו את הביתה).**

**6. את מילות השאלה מנתחים עפ"י התשובה עליהן**

נושא נושא

**מי נעדר היום מהמבחן? (יוסי נעדר הים מהמבחן)**

היות שבתשובה (הפיקטיבית) על השאלה – המילה "יוסי" תנותח כנושא- ננתח את מילת השאלה "מי" כנושא.

נושא נושא

**מי הוכנס לבית המשפט מהדלת האחורית? ( החשוד הוכנס מהדלת האחורית)**

היות שבתשובה (הפיקטיבית) על השאלה – המילה "החשוד" תנותח כנושא- ננתח את מילת השאלה "מי" כנושא.

**תרגיל מס' 9** – נושא ונשוא במשפט הפועלי

נתחו את הנשוא והנשוא במשפטים הבאים:

1. שטפנו את הירקות במים ובסבון.

2. סעו הביתה בזהירות!

3. המורים נכנסו לאולם באיחור רב.

4. החלטה חשובה קיבלו אמש חברי הכנסת.

5. היא תפרה את הכפתור בחולצתי.

6. נפגוש אתכם בקצה הרחוב.

7. את האופניים החדשים קיבלה דנה כמתנה ליום הולדתה.

8. לקבלת הנשיא קומו על רגליכם!

9. החשוד הוסגר למשטרה.

10. מי נעלם באמצע השידור?

11. בשל הנהיגה במהירות מופרזת אירעה התאונה.

11. שתי תעודות הצטיינות קיבלה אחותי בסיום שנת הלימודים.

13. סעיפים חדשים הוכנסו בחוק הלאום.

14. עצות טובות נתנה לי סבתי.

15. לטיול מחר תלבשו בבקשה מכנסיים ארוכים.

16. על עבירה זו לא חלה התיישנות.

17. מי פתח את הברז?

**כלל חשוב ביותר:**

**כשבאים לנתח מילה מסוימת במשפט** יש להקפיד על סדר הפעולות הבא:

1. מנתחים נושא ונשוא.

2. שואלים למה המתקשרת המילה: אם היא **מתקשרת לשם** תנותח **כלוואי** (או תמורה).

 אם היא **מתקשרת לפועל**- תנותח כ**תיאור או כמושא**.

משלימי השם- לוואי ותמורה

**משלימי השם**

**הלוואי**

 **לוואי**

החלטת הכנסת התקבלה אתמול. המילה הכנסת מתקשרת להחלטה (החלטה- שם), ולכן

הכנסת תנותח כלוואי.

 **לוואי**

ההחלטה מאתמול הייתה חשובה. המילה מאתמול מתקשרת להחלטה (החלטה- שם). ולכן

מאתמול תנותח כלוואי.

 **לוואי**

הגעתי לסוכת הנשיא בירושלים. המילה בירושלים מתקשרת לסוכת הנשיא (סוכת הנשיא- שם),

ולכן בירושלים תנותח כלוואי.

 **לוואי**

אכילת העוף בידיים מכעיסה את אמי. המילה בידיים מתקשרת לאכילה (אכילה- שם פעולה –

נחשב לשם), ולכן בידיים תנותח כלוואי.

 **לוואי**

הבנתי את מרבית השאלות במבחן. מילים המציינות כמות ומתקשרות לשם כמו: כל הילדים,

מחצית התלמידים, רוב האנשים, חלק מהקהל, ארבעת המורים וכו' תנותחנה כלוואי כי הן מתקשרות לשם הצמוד אליהן. זהו הלוואי היחיד המופיע לפני השם שאליו הוא מתקשר.

**שימו לב- שם פעולה נחשב לשם** (ולא לפועל)

כתיבה- **שם פעולה**= **שֵם** כתבתי, נכתוב, כתבו- **פעלים**

התרגשות - **שם פעולה**= **שֵם** התרגשנו, מתרגשים- **פעלים**

טיול - **שם פעולה**= **שֵם** טיילנו , מטיילות - **פעלים**

**לשם פעולה**-

א. **אין זמן** (עבר, עתיד וכו') **ואין גוף** (מדבר, נסתרים וכו')

 לדוגמה: **כְּתִיבָה** – אין למילה זו זמן מוגדר והיא אינה מוטית בגוף מסוים , ולכן מדובר בשם

 (בניגוד לפעלים: כתבנו-מדברים, עבר, כִּתְבוּ- ציווי נוכחים וכו').

ב. לשם פעולה ניתן להוסיף **הַ שֶל....**

לדוגמה:

טיסה ; **ה**טיסה **של** = לכן זהו שם.

לעומת זאת לפעלים טַסְנוּ, נָטוּס וכו' אי אפשר להוסיף **הַ שֶל**.....(לכן הן פעלים)

**תרגיל מס' 10** – הקיפו במעגל רק את **שמות הפעולה**

טִיסָה, שכחנו, תגבשו, התפתלות, חקירוֹת, יפקירו, החלטה, נסיעה, התישב, גיבוש, הסתרה,

נפלטו, הִפָּרְדוּת , נחקרו, הצעות, צְפיָּה, נסתתר, תטוסו, התישבות, הפרכה, נתפתל, הסתירי!

**תרגיל מס' 11** – נתחו נושא ונשוא וכתבו **לוואי** **רק מעל המילים המודגשות המתקשרות לשֵם.**

1. התקפת הסייבר הוכתרה בהצלחה.

2. יצאנו לצימר בצפון.

3. הטיול בהודו התקיים כמתוכנן.

4. כל הילדים חזרו בשלום.

5. ניצחון הקבוצה הושג במאמצים כבירים.

6. שמענו בקשב רב את החלטת השופט.

7. כתב אישום באשמת שוחד הוגש לבית המשפט ברחובות.

8. שלד של אישה מהמאה ה- 17 נמצא במערה ליד צפת.

9. הממשלה בחנה ברצינות את איומם של הפועלים לשבות.

10 . האכילה בידיים נחשבת בלתי מנומסת.

11. תיק החקירה נפתח מחדש בשל ראיות חדשות.

12. אראלה ממפעל הפיס לא התקשרה אליי.

13. טייסי חיל האוויר הגיעו לנופשון בנהריה.

14. הצלָחָתֵנוּ במבחן עודדה אותנו מאוד.

15. מצאנו את שלושת המטיילים.

16. החזרה על החומר למבחן סייעה לנו.

17. ההחלטה לשבות איחדה את כל הפועלים.

18. פרסום הסכם הגרעין עם איראן עורר תגובות נזעמות.

19. הדיון אמש בכנסת נמשך שעות ארוכות.

20. הניסוי של שיגור הטיל אמש הוכתר בהצלחה.

**התמורה**

**התמורה היא שם עצם שניתן בד"כ להמירו בשם העצם שלפניו.**

 נושא תמורה

שר האוצר, יאיר לפיד, הופיע במסיבת עיתונאים.

 נושא תמורה

יאיר לפיד , שר האוצר, הופיע במסיבת עיתונאים.

למעשה קיים יחס של משוואה בן השם והתמורה שאחריו: שר האוצר = יאיר לפיד, שר האוצר הוא יאיר לפיד.

**א.** תמורה בת יותר ממילה אחת תובדל בפסיקים משאר חלקי המשפט.

* הנשיא הראשון, **חיים וייצמן**, נולד ברוסיה.
* בנימין נתניהו, **ראש הממשלה** , חזר מביקור בארה"ב.
* דיברנו עליה**, על רותי**, בישיבת הבוקר.
* המורה ללשון **עליזה** הגיעה באיחור.

**ב**. גם שמות של עיתונים, ספרים, יצירות, בתי קולנוע, תיאטראות וכו' יכולים לשמש תמורה. במקרה כזה הם יובאו במירכאות.

העיתון **"ידיעות אחרונות"** זוכה לתפוצה רחבה.

תיאטרון **"הבימה"** העלה הצגה חדשה.

הסרט **"מוות בוונציה"** הוקרן פעמים רבות.

נהניתי מאוד בהצגה **"גבירתי הנאווה".**

**שימו לב:**

 **נושא**

**"ידיעות אחרונות" נמכר בעותקים רבים**. (כאן ידיעות אחרונות הוא נושא כי אין לפניו שם.)

**ג.** תמורה כוללת (או מפרטת)

לעתים תבוא התמורה אחרי **ביטוי מכליל** ותפרט אותו:

 נושא+נשוא תמורה כוללת

* ביקרתי בערי הבירה הבאות: **בפריז, ברומא ובבריסל.**

 **הביטוי המכליל** במשפט הנ"ל הוא "ערי הבירה הבאות".

נו'+ נש' לוואי תמורה כוללת

* ניגשתי לבחינות בגרות במקצועות הבאים: **בלשון, בהיסטוריה ובמתמטיקה.**

 **הביטוי המכליל** במשפט הנ"ל הוא "המקצועות הבאים".

לעתים תבוא התמורה הכוללת לאחר ביטויי פתיחה כמו: כלומר, במיוחד, כמו, בעיקר, כגון ועוד.

 נשוא נושא תמורה כוללת

* דרושים לנו בעלי מקצוע, **בעיקר רתך, חשמלאי, קבלן ושרברב.**

 **הביטוי המכליל** במשפט הנ"ל הוא "בעלי מקצוע".

 נושא תמורה כוללת

* חברותי הטובות, **כלומר דנה, אורית ומיכל** תגענה בוודאות למסיבה.

 **הביטוי המכליל** במשפט הנ"ל הוא חברותיי הטובות.

לעתים תבוא התמורה כביטוי מכליל- מסכם לאחר הפירוט:

 נושא כולל תמורה נשוא

* דנה, רותי ויעל- **שלוש חברותיי הקרובות** הגיעו לביתי הערב.

**התפקיד הרטורי של התמורה:**

1. להוסיף מידע , להסביר, להבהיר.

 נושא תמורה

* רותי, מורתנו להיסטוריה, אושפזה בבית החולים.

 נושא תמורה

* פראג, בירתה היפה של צ'כיה, היא עיר תיירות מהמעלה הראשונה.

 תמורה

* שלשום, ביום שישי, קיבלתי את תוצאות הבדיקה.

2. לתת תוקף ואמינות לטקסט (היתלות ב"אילנות גבוהים")

 נושא תמורה

* משה כהן, חתן פרס נובל לכימיה, סבור כי....

3. להדגיש, להעצים את המסר.

 נושא כולל תמורה

* דני, יוסי, משה ואני- כולנו החלטנו על דחיית הביקור. (במשפט זה המילה

"כולנו" היא ביטוי מכליל- מסכם )

**תרגול התמורה**

**תרגיל מס' 12** – שחבור/המרה

שחברו את צמדי המשפטים הבאים למשפט אחד בעל תמורה.

**דוגמה:**

1. ראש הממשלה הראשון היה דוד בן גוריון.

2. דוד בן גוריון נפטר בשנת 1973.

 ראש הממשלה הראשון, דוד בן גוריון, נפטר בשנת 1973.

**א**. 1. דוד אלעזר היה הרמטכ"ל במלחמת יום הכיפורים.

 2. דוד אלעזר נולד בשנת 1925.

 **ב**. 1. רפובליקת קרואטיה היא מדינה בדרום אירופה.

 2. רפובליקת קרואטיה משתייכת לקבוצת מדינות הבלקן.

**ג**. 1. חג הפורים הוא אחד מ[חגי ישראל](http://he.wikipedia.org/wiki/%D7%97%D7%92%D7%99_%D7%99%D7%A9%D7%A8%D7%90%D7%9C).

 2. חג הפורים נחוג ברוב המקומות ב[י"ד באדר](http://he.wikipedia.org/wiki/%D7%99%22%D7%93_%D7%91%D7%90%D7%93%D7%A8).

**תרגיל מס' 13**- זהו את התמורה במשפטים הבאים, ומתחו תחתיה קו. (אם התמורה כוללת, ציינו זאת)

1. יהודית הנדל, כלת פרס ישראל לספרות, הלכה לעולמה בשנת 2003.

2. השחמטאי המצטיין, בוריס גלפנד, מדורג במקום השלישי בעולם.

3. שחקני העבר בכדורסל, מיקי ברקוביץ ומוטי ארואסטי, זכו לתהילה.

4. מקור המילה "סבבה" הוא בשפה הערבית.

5. טנקים, מטוסים ונגמשים- כל כלי הלחימה של צה"ל נטלו חלק במבצע "צוק איתן".

6. מערת קשת, אתר תיירות ברכס הצפוני של נחל בצת, מושכת אליה תיירים רבים.

7. בביקורי באילת פגשתי את דנה, רותי ודורית- חברותיי הטובות מתקופת הצבא.

8. הענקנו לו, לדוד כהן, את פרס החניך המצטיין.

9. החפץ החשוד היה מונח שם, בין עצי היער.

10. להקת המחול "בת שבע" תופיע בקיבוץ משמר העמק.

11. אמש גערתי בדנה בתי.

12. מחירי היקרות, ובעיקר מחירי הפלפלים והעגבניות, האמירו בעשרים אחוז.

13. ראש הממשלה, הנשיא ויו"ר הכנסת- כל האנשים המכובדים הגיעו לקבלת הפנים.

14. קבוצת הכדורגל "בית"ר ירושלים" ידועה באוהדיה הקיצוניים.

15. ביתר ירושלים הודיעה על ביטול המשחק באצטדיון "טדי".

**משלימי הפועל- תיאור ומושא**

**התיאורים**

**התיאורים הם משלימי פועל- מתקשרים לפועל ומתארים אותו מהיבטים שונים** (זמן, מקום, אופן, סיבה וכו')**:**

 **תיאור זמן**:

נו+נש תיאור (זמן)

נפגשנו **שלשום**.

נו+נש תיאור (זמן)

שוחחתי עמו **בתום ההפסקה**.

דוגמאות נוספות לצירופים או מילים היכולים לשמש תיאור זמן: מתי? בזמן השיעור, בעת הפגישה, במהלך הדיון, אתמול, היום, בשעה שלוש, אמש, עכשיו וכד'.

**תיאור מקום**

נו+נש תיאור (מקום)

הגענו **ממורד הגבעה.**

נו+נש תיאור (מקום)

נסענו **לחיפה.**

דוגמאות נוספות לצירופים או מילים היכולים לשמש תיאור מקום: איפה? היכן? ליד השולחן, מתחת לכיסא, בירושלים, מארה"ב וכד'.

**תיאור סיבה**

נו' +נש' תיאור (סיבה)

אושפזתי **עקב מחלתי.**

תיאור (סיבה) נשוא נושא

**בשל הגשם** בוטל הטיול.

מיליות תיאור הסיבה: בגלל X , בשלX , עקב X, בזכות X, הודות ל X, מפאתX , מחמת X, בגין X, , בעקבות X מדוע ? ועוד.

**שימו לב**: המיליות **בזכות, הודות ל**- מתייחסות **להֶקשֵר חיובי:**

תיאור (סיבה) תיאור (סיבה)

**בזכות תושייתו** נמנע האסון ; **הודות למאמצינו** הוחזר התינוק לחיק הוריו.

**תיאור ויתור** -הפעולה שבנשוא מתקיימת בניגוד למצופה

תיאור (ויתור) נו'+נש' תיאור (מקום)

**למרות מחלתי** נסעתי לצפון.

נו'+נש' ת'(מקום) תיאור (ויתור)

יצאנו לצפון **על אף הגשם.**

מיליות תיאור הוויתור: על אף X, חרף X, למרות X

**תיאור תכלית** עונה על השאלה: לשם מה, לאיזו מטרה

נושא נשוא תיאור (תכלית)

שכני תורם **למען הנזקקים**.

נו'+נש' ת'(מקום) תיאור (תכלית)

הגעתי לביתך **כדי ללמוד**.

מיליות תיאור התכלית: כדי, למען, עבוּר, בשביל, לשֵם, בשביל, לצורך ועוד.

**תיאור אופן** (עונה על השאלות: איך, כיצד, באיזה אופן, באמצעות מה? )

ת'(סיבה) נו'+נש' תיאור (אופן)

מדוע אכלת **בידיים?**

נו'+נש' מושא תיאור (אופן)

שוחחתי עמו **טלפונית**.

נו'+נש' תיאור (אופן)

נהגתי **מהר**.

 נו'+נש' תיאור (אופן)

התנהגת **בחוצפה**

**תיאור תנאי** -עונה על השאלה: באיזה תנאי?

 תיאור תנאי תיאור תנאי

**במקרה של גשם** יבוטל הטיול . **ללא נעלים גבוהות** לא תצאו לטיול.

מיליות תיאור התנאי: במקרה של X, ללא X , בלי X .

כמו שכבר למדנו: **את מילות השאלה מנתחים עפ"י התשובה עליהן.**

**תיאור סיבה תיאור סיבה**

 **מדוע איחרת לשיעור ? (איחרתי בשל פקקי התנועה)**

**ת. מקום תיאור מקום**

 **לאן נסעת? (נסעתי לירושלים).**

**ת. אופן ת. אופן**

 **איך נָהַגְתָּ? נהגתי בזהירות .**

**הבחנה בין תיאור ולוואי**

**הבחינו בין שני המשפטים הבאים ושימו לב לדרך ניתוחם:**

 נושא נשוא ת'(זמן) ת'(מקום) לוואי

1. הוועדה דנה אתמול בכנסת בנושא הפליטים. (המילים: 'אתמול', 'בכנסת', 'בנושא'- מתקשרות

 לפועל 'דנה' , ולכן מנותחות כמושא או כתיאור).

 לוואי לוואי לוואי

2. דיוני הוועדה אתמול בכנסת בנושא הפליטים היו ממושכים.

המילים: 'אתמול', 'בכנסת', 'בנושא'- מתקשרות לשם 'דיוני הוועדה' , ולכן מנותחות כלוואי.

**תרגיל מס' 14**- נתחו נושא ונשוא וגם את המילים המודגשות. הבחינו בין תיאור ובין לוואי. במקרה של תיאור כתבו את סוג התיאור (מקום, זמן, סיבה, ויתור, אופן, תכלית, תנאי)

1. הצקתי לאחי עקב השעמום.
2. על אף מאמציי לא הצלחתי במבחן.
3. במקרה של שריפה צאו מפתח החירום.
4. הודות לעזרתו הגענו בזמן לבית החולים.
5. הודיעו לנו על דחיית המבחן עקב ריבוי החומר.
6. התנהלות הכוחות אמש באזור גוש עציון זכתה לתשבוחות.
7. התלמיד חזר לביתו כדי להחליף את בגדיו.
8. נפרדתי מבן זוגי ברוח טובה.
9. חרף הביקורות הנוקבות זוכה התכנית 'האח הגדול' לרייטינג גבוה.
10. נער בן חמש עשרה מגוואטמלה יצא לארה"ב כדי לחפש עבודה.
11. היכן למדתם לתואר ראשון?
12. חרף נתוני הבגרות הנמוכים שר החינוך גאה בהחלטותיו.
13. כוחות המשטרה בצפון נערכו בכוחות מתוגברים.
14. הפסיכולוגים ממליצים על צעידה או ריצה מדי יום.
15. נרשמתי לעמותה כדי לסייע לקשישים.
16. מדוע איחרתם לישיבה?
17. הישיבה בחיבוק ידיים מתסכלת.
18. הריצה לאורך הנחל במזג אוויר כזה הקשתה עלינו מאוד.
19. אכילה בשעות הבוקר נחשבת חיובית.
20. למרות הטיפול המסור כלבי האהוב נפטר.
21. פעילותנו למען הקשישים זכתה לפרגון מכל עבר.
22. נתחיל בטקס עם שקיעת השמש.

23. בזכות תרומתו הנדיבה נבנה אגף חדש בבית החולים.

**התיאור והמושא הם משלימי פועל.**

**כיצד נבחין ביניהם?**

התיאור מתקשר לפועל, אך אינו מוצרך על ידו, **כלומר מהווה השלמת רְשוּת.** הפועל יכול להתקיים במשפט בלעדיו.

 **לעומת זאת:**

**המושא הוא השלמה מוצרכת** של הפועל בד"כ באמצעות מילת יחס.

**(**מוצרכת- כלומר הפועל "צריך" אותה, המשפט אינו שלם בלעדיה).

**דוגמאות:**

נן+נש מושא תיאור (אופן(

המילים המנותחות כתיאור אינן השלמה

מחויבת או מוצרכת על ידי הפועל, וניתן להחליפן

בתיאור אחר או אפילו לוותר עליהן. גם מילת היחס אינה קבועה.

ההשלמה הקבועה והמוצרכת של הפועל "ציפה" היא מילת היחס "ל", ולכן הצירוף "לתוצאות הבדיקה" ישמש מושא.

ציפיתי לתוצאות הבחינות בדריכות.

נן+נש מושא תיאור (מקום (

ציפיתי לתוצאות הבחינות ליד חדר המורים.

נן+נש מושא תיאור (זמן)

ציפיתי לתוצאות הבחינות אתמול.

נן+נש מושא תיאור (סיבה)

ציפיתי לתוצאות הבחינות עקב מצבי הקשה בלימודים.

נן+נש מושא

ציפיתי לתוצאות הבחינות . המשפט מתקיים גם ללא התיאור.

**המושא-** השלמה מוצרכת ע"י הפועל בד"כ באמצעות מילת יחס קבועה

מילת היחס במקרה זה היא חלק מההגדרה המילונית של הפועל.

**דוגמאות:**

**נגמל מ, לעג ל, נזף ב, הציק ל, התגעגע אל, ציפה ל, שוחח עם, סכסך בין....**

 מושא

האיש נגמל **מסמים** בשל מצבו הבריאותי. **(נגמל מ...** אות היחס "**מ**" היא חלק מההגדרה המילונית)

 מושא

ראיתי **את כתב הספורט**. (**ראה את**... מילת היחס "**את**" היא חלק מההגדרה המילונית)

 מושא

השתדלנו להתעלם **מהאירוע**. (**התעלם מ...** אות היחס "**מ**" היא חלק מההגדרה המילונית)

**תרגיל מס' 15 – השלימו את החסר בסוגריים:**

נהנינו **מהסרט. (** אות היחס הקבועה של הפועל **נהנה** היא. **)**

התלמיד היכה **את חברו** .  **­**(מילת היחס הקבועה של הפועל **היכה** היא **. )**

רבנו **עם חברנו.** **­** (מילת היחס הקבועה של הפועל **רב** היא **.**)

קיבלנו את  **הרדיו החדש.** (**­**מילת היחס הקבועה של הפועל **קיבל** היא **.**)

עיינתי **בחומר למבחן**. (אות היחס הקבועה של הפועל **עיין** היא  **.**)

הבטנו **על הנוף** **היפה**. **­**(מילת היחס הקבועה של הפועל **הביט** היא **.**)

המורה נזף **בתלמיד. (**אות היחס הקבועה של הפועל **נזף** היא **.)**

**הערות:**

**א**. כאשר המושא אינו מיודע, נשמטת מילת היחס "**את**". אם נוכל להוסיף "**את ה**" לפני משלים הפועל, לפנינו מושא.

 מושא

מצאנו  **צב**. (ניתן לומר "מצאנו את הצב" , ולכן לפנינו מושא)

את ה

 מושא

קראתי  **ספר .**

את ה

**ב.** יש פעלים העשויים להצריך **שני** מושאים (בעיקר פעלי נתינה וקבלה)

נתן **את... ל...,** מסר **ל... את....,** הענקנו **ל... את....**  וכו'.

 מושא מושא

המורה העניק  **את הפרס**  **לתלמיד המצטיין**.

 מושא מושא

השחקן מסר **את הכדור** **לחברו**.

**תרגיל מס' 16 –** מתחו קו מתחת למושא/ים במשפטים הבאים, והשלימו את החסר במשפט שבסוגריים.

1. התלוננתי על ריבוי שיעורי בית.  **­** (מילת היחס הקבועה של הפועל היא **.)**
2. החזרנו לדני את יומנו. (מילות היחס הקבועות של הפועל  הן ו **.)**
3. היזהרו מהכלב הגדול. (אות היחס הקבועה של הפועל  היא **.)**
4. הקשבתי לדבריך החשובים. (אות היחס הקבועה של הפועל  היא **.)**
5. שוחחתי עם חברי. (מילת היחס הקבועה של הפועל היא **.)**
6. הרצאתו החשובה השפיעה עליי. (מילת היחס הקבועה של הפועל  היא **.)**
7. אכלתי את כל המנה. (מילת היחס הקבועה של הפועל  היא **.)**

**שימו לב:**

**הבחנה בין מושא ולוואי**

 מושא

המורה נזף בתלמידו. במשפט זה המילה "בתלמידו" **משלימה את הפועל** "נזף", ולכן תנותח **כמושא** (נזף ב..)

 לוואי

נזיפת המורה בתלמיד שיפרה את תפקודו. במשפט זה המילה "בתלמיד" **משלימה את השם** "נזיפת המורה", ולכן

תנותח **כלוואי.** (תזכורת- שם פעולה נחשב לשֵם)

 מושא

נהניתי מהסרט. במשפט זה המילה "מהסרט" **משלימה את הפועל** "נהניתי", ולכן תנותח **כמושא** (נהנה מ...)

 לוואי

הנָאתי מהסרט הייתה שלמה. במשפט זה המילה "מהסרט" **משלימה את השם** "הנאתי ", ולכן תנותח **כלוואי.**

(תזכורת- שם פעולה נחשב לשֵם)

**תרגיל מס' 17 -** הבחינו בין מושא ובין לוואי, וסמנו חץ המסמן למה מתקשרת המילה המודגשת.

**1.**

* שלטתי היטב **בשפה הצרפתית.**
* שליטתי **בשפה הצרפתית** סייעה לי להתקבל לעבודה.

**2.**

* הגמילה **מאלכוהול** שיפרה במהירות את מצבי הרפואי.
* נגמלתי **מאלכוהול** בקושי רב.

**3.**

* השחקן זכה **בפרס האוסקר** על משחקו המשובח.
* זכיית השחקן **בפרס האוסקר** פורסמה בכל רשתות התקשורת.

**4.**

* השוטר חשד **באדם המזוקן**.
* חשדו של השוטר **באדם המזוקן** התעורר עקב הליכתו המשונה.

**סוגי משפטים**

**הבחנה בין משפט מאוחה ומורכב**

כפי שלמדנו במשפט הפשוט מופיעים הנושא והנשוא פעם אחת, ואילו במשפט המורכב וגם במשפט המאוחה מופיעים נושא ונשוא יותר מפעם אחת.

**מהו ההבדל בין משפט מאוחה ומשפט מורכב?**

**משפט מאוחה** הוא למעשה חיבור של שני משפטים עצמאיים בקשר לוגי כלשהו:

 איבר א' איבר ב'

המשטרה חששה ממהומות בהר הבית, **ולכן** החליטו המפקדים על תגבור הכוחות באזור.

 נושא נשוא נשוא נושא

**משפט מורכב** נוצר ע"י הרחבת אחד מחלקי ה**משפט הפשוט** לפסוקית שיש בה נושא ונשוא:

**ממשפט פשוט:**

 תיאור סיבה נשוא נושא

 **בשל חשש המשטרה ממהומות בהר הבית** תגברו המפקדים את הכוחות באזור.

תיאור הסיבה "התרחב" לפסוקית תיאור סיבה.

 **למשפט**

 **מורכב:**

 פסוקית תיאור (סיבה) עיקרי

 **משום ש**המשטרה חששה ממהומות בהר הבית, תגברו המפקדים את הכוחות באזור.

 נושא נשוא נשוא נושא

כיצד נדע להבחין בין משפט מאוחה ומשפט מורכב?

לפי מילות הקישור במאוחה לעומת מילות השעבוד במורכב.

**המשפט המאוחה**

**שימו לב לעקרונות הבאים:**

**1. מילות הקישור במאוחה** תבואנה **תמיד** **באמצע המשפט** בעוד שמילות השעבוד במשפט המורכב עשויות לבוא גם בתחילתו.

2. הרכיבים **זאת, כן, כך** הם בדרך כלל חלק ממילות הקישור במאוחה:

 למרות **זאת,** אף על פי **כן**, כתוצאה מ**כך**, על **כן,** עם **זאת**, ול**כן**, לפי**כך** ועוד.

**3. ניתן להוסיף לפני מילת הקישור את ו' החיבור (**פרט לקשר של ניגוד)

**חליתי, (ו)לכן לא השתתפתי בתחרות.**

**חליתי, (ו)למרות זאת השתתפתי בתחרות.**

**4. יתכן משפט, ובו יותר משני איברים:**

 **איבר א איבר ב איבר ג**

**השמש זרחה, הציפורים צייצו, ויצאנו לשדה.**

**להלן סוגי הקשרים במשפט המאוחה:**

**1. קשר של סיבה ותוצאה**

איבר א איבר ב

התרשלתי,  **ולכן** פוטרתי מעבודתי. משפט מאוחה

**המיליות:** (ו) לכן, (ו)לפיכך, (ו)משום כך, (ו)בשל כך, (ו)כתוצאה מכך, (ו) על כן.

**2. קשר של ויתור** (ויתור- בניגוד למצופה)

 איבר א איבר ב

התרשלתי, **ולמרות זאת** לא פוטרתי. משפט מאוחה

**המיליות**: (ו)למרות זאת, (ו)אף על פי כן, (ו) בכל זאת, (ו) עם זאת

**3. קשר של ניגוד**

 איבר א איבר ב

 ירד גשם חזק ,  **אבל** לא הייתה לי מטרייה. משפט מאוחה

**המיליות**: אבל, אולם, אלא, אך

**4. קשר של עימות, השוואה**

 איבר א' איבר ב'

המורה למתמטיקה מלמד באופן מרתק**, ואילו** המורה למוזיקה מלמד בצורה משעממת. משפט מאוחה

**המיליות**: ואילו, (ו)לעומת זאת

**\***הבחינו בין **אִילוּ** (פס' תיאור תנאי במשפט המורכב) ובין **ואילוּ** – (קשר של עימות/השוואה במשפט המאוחה)

**5. קשר של הוספה**

 איבר א איבר ב'

מחר תחול ירידה בטמפרטורות, **וגם** יֵרדו משקעים במרכז. משפט מאוחה

**המיליות**: ו החיבור, וכן, וגם, ואף, מלבד זאת, בנוסף על כך,יתרה מזו.

**6. קשר של ברירה**

 איבר א איבר ב

תיסע בזהירות, **או** תישא באחריות. משפט מאוחה

**המילית**: או

**7. קשר של הֶסבֵּר, הבהרה**

איבר א איבר ב

דני צמחוני, **כלומר** הוא אינו אוכל בשר. משפט מאוחה

**המיליות**: זאת אומרת, דהיינו

**תרגיל מס' 18** - במשפטים הבאים נתחו נושא ונשוא, הקיפו במעגל את מילת הקישור וציינו מעליה את סוג הקשר.

דוגמה:

ולפיכך

 העד שיקר בחקירה, נשלח למעצר.

1. השנה גדל מספר תאונות הדרכים, עם זאת תקציב משרד התחבור לא השתנה.

2. השחקנית הראשית נפצעה, משום כך בוטלה ההצגה.

3. בחודש הבא יתקיימו בחירות, אבל לא אהיה בארץ.

4. הכנסת התכנסה לישיבה בנושא, וההצבעה תחל בעוד שעה.

5. הנסיעה לצפון התארכה מאוד בשל הפקקים, אף על פי כן נהניתי מאוד.

6. הבחירות נדחו בחודשיים, כלומר הם יתקיימו בחודש מרץ השנה.

7. רותי לומדת במגמת ביולוגיה, ואילו דניאל לומד במגמת מחשבים.

8. תירשם עכשיו לאוניברסיטה, או תאחר את ההזדמנות.

9. מחר צפוי שרב כבד, ותנאים קשים ישררו בשטחי האימונים.

10. האונה הימנית רואה את המכלול, ולעומת זאת האונה השמאלית מתרכזת בפרטים.

**המשפט המורכב**

**סוגי הפסוקיות במשפט המורכב**

1. **פסוקיות תיאור** שפותחות במיליות מוגדרות (להלן)

**2**.

פסוקית נושא

פסוקית נשוא

פסוקית מושא

פסוקית לוואי

יש להן מאפיינים משותפים.

 נלמד עליהן בהמשך.

**פסוקיות התיאור**

**פסוקיות התיאור- פותחות במיליות ספציפיות** . (רבות מהן מכילות **שֶ**, אך לא כולן).

**פסוקית תיאור סיבה**

* מפני **ש**, משום **ש**, הואיל ו, כי, מאחר **ש** , כיוון **ש**, היות **ש**, מאחר **ש**

 עיקרי פסוקית תיאור סיבה

הצלחתי במבחן **משום ש**למדתי ברצינות. משפט מורכב

**פסוקית תיאור זמן**

* כאשר, כ**שֶ**, בזמן **שֶ**, לאחר ש, לפני **שֶ**, ברגע **שֶ**, ביום **שֶ**, לִכְ**שֶ** (לפני פועל בעתיד - לכשאתפנה), מִ**שֶּ** (משנכנכנס אדר...)

 עיקרי פסוקית תיאור זמן

נכנסנו לכיתה **כאשר** נשמע הצלצול. משפט מורכב

**פסוקית תיאור ויתור**

* על אף ש, אף על פי ש, למרות ש, גם אם, אף אם, אפילו

 פסוקית תיאור ויתור עיקרי

**על אף ש**הכבישים נחסמו בשלג, יצאנו לטיול**.** משפט מורכב

**פסוקית תיאור תכלית**

* כדי **ש**, כדי **שֶ**לא, שֶמָא, פֶּן, בַּל, לְבַל

 עיקרי פסוקית תיאור תכלית

נעלתי נעליים גבוהות, **כדי ש**הצעידה תהיה נוחה. משפט מורכב

**פסוקית תיאור אופן**

* כפי **ש**, כמו **ש,** כשם **ש,** כאילו

 עיקרי פסוקית תיאור אופן

 אכלתי בנימוס  **כמו ש**לימדו אותי הוריי. משפט מורכב

**פסוקית תיאור תנאי**

* אם, בתנאי ש, לו ּ , אילוּ, אילולא, אלמלא

פסוקית תיאור תנאי עיקרי

 **אם** אחסוך כסף בחופשה, אסע לחו"ל. משפט מורכב

**שימו לב**

**אם אלמד אצליח.** תנאי רגיל (קיים), עשוי להתממש.

**לוּ למדתי הייתי מצליח.** כאשר התנאי הוא בעבר, כלומר אינו יכול להתממש, נשתמש במיליות: לוּ, אילוּ, אילולא. (נחשב כ'תנאי בטל')

**תרגיל מס' 19**

**תחמו את הפסוקית, וציינו את סוגה:**

1. על אף שנזהרנו מאוד, נכווינו מהמים הרותחים.

2. אם נרבה בשתייה, נשפר את כושרנו הגופני.

3. ועדת הכנסת הציגה את תכניתה כדי שתקבלו החלטות במהירות.

4. אילו ידעתי את תנאי הכניסה הנוקשים, הייתי מוותר על ההרשמה לאוניברסיטה.

5. כשמגיע האביב, מתעוררים כל הפרחים בשלל צבעים.

6. היזהרו בטיפוס, שמא תיפלו מהסולם.

7. הואיל והגעתי באיחור, דחה הנהל את הפגישה עמי לשבוע הבא.

8. מאחר שהשביתה הסתיימה, חזרנו לעבודה.

9. לאחר שהשביתה הסתיימה חזרנו לעבודה.

10. אחוזי הזכאות לבגרות עלו כי המורים השקיעו מאמצים ניכרים בעבודתם עם התלמידים.

**דוגמאות לקשר לוגי של סיבה ותוצאה ושל ויתור במשפט פשוט, מאוחה ומורכב**

**זכרו**: בקשר של ויתור מתרחש משהו בניגוד למצופה, בניגוד להיגיון.

|  |  |  |  |
| --- | --- | --- | --- |
| **קשר לוגי**  | **משפט פשוט** | **משפט מאוחה (מחובר)**מילת קישור- מילה המחברת בין האיברים. | **משפט מורכב**מילת שעבוד - פותחת את פסוקית התיאור |
| **סיבה ותוצאה** | **תיאור סיבה****בשל הגשם** בוטל הטיול**.** **המיליות** :בשל, בגלל, עקב, בגין, מפאת, בזכות, הודות ל | **איבר א' איבר ב'**ירד גשם**, ולכן** בוטל הטיול.**המיליות** :לכן, לפיכך, משום כך, על כן, עקב כך, כתוצאה מכך |  **עיקרי פסוקית תיאור (סיבה)** הטיול בוטל **משום** **ש**ירד גשם.**המיליות** :משום ש, היות ש, כי, הואיל ו, מאחר ש, כיוון ש, מפני ש |
| **ויתור** | **תיאור ויתור****למרות הגשם** הטיול לא בוטל.**המיליות** :על אף, חרף, למרות | **איבר א' איבר ב'**ירד גשם, **למרות זאת** הטיול לא בוטל.**המיליות** :למרות זאת, אף אל פי כן, עם זאת, בכל זאת | **פסוקית תיאור (ויתור) עיקרי****על אף ש**ירד גשם , הטיול לא בוטל.**המיליות** : אף על פי ש, על אף ש, למרות ש,אף ש, אף כי, גם אם, אפילו |

**תרגיל מס' 20 - המרות**

**דוגמה:**

**- שכר הלימוד הועלה.**

**- מספר הסטודנטים פחת.**

**המירו את שני המשפטים הנ"ל:**

1. למשפט מאוחה בקשר של סיבה ותוצאה.

שכר הלימוד הועלה, ולכן פחת מספר הסטודנטים.

2. למשפט מורכב בעל פסוקית תיאור סיבה

היות ששכר הלימוד הועלה, פחת מספר הסטודנטים.

שימו לב:

בהמרה למשפט פשוט הופכים בד"כ את הפועל לשם פעולה או מוותרים עליו (אם ניתן).

3. למשפט פשוט בעל תיאור סיבה

בשל העלייה בשכר הלימוד פחת מספר הסטודנטים**.**

**א**. 1. הנהג נסע במהירות מופרזת.

 2. אירעה תאונה קשה.

1. המירו את שני המשפטים הנ"ל למשפט מורכב בעל פסוקית תיאור סיבה.

2. למשפט מאוחה בקשר של סיבה ותוצאה.

3. למשפט פשוט בעל תיאור סיבה.

שימו לב:

בהמרה למשפט פשוט הופכים בד"כ את הפועל לשם פעולה או מוותרים עליו (אם ניתן).

**ב.** 1. נעדרתי משיעורים רבים.

 2. הצלחתי במבחן.

1. המירו את שני המשפטים הנ"ל למשפט מורכב בעל פסוקית תיאור ויתור.

2. למשפט מאוחה בקשר של ויתור.

3. למשפט פשוט בעל תיאור ויתור

**ג**. 1. האחות טיפלה בחולה במסירות.

 2. החולה התאושש.

1. המירו את שני המשפטים הנ"ל למשפט מורכב בעל פסוקית תיאור סיבה.

2. למשפט מאוחה בקשר של סיבה ותוצאה.

3. למשפט פשוט בעל תיאור סיבה

**ד**. 1. הנאשם הועמד לדין.

 2. רוחו לא נשברה.

 1. המירו את שני המשפטים הנ"ל למשפט מורכב בעל פסוקית תיאור ויתור.

2. למשפט מאוחה בקשר של ויתור.

3. למשפט פשוט בעל תיאור ויתור

**תרגיל מס' 21–** המשפט הפשוט, המשפט המאוחה והמורכב (פסוקיות תיאור)

א. נתחו נושא ונשוא

ב. תחמו איברים ו/או פסוקיות. **(**מעל האיבריםכִּתְבוּ **איבר א, איבר ב',** ומעל הפסוקית כִּתְבוּ **את סוג הפסוקית)**

ג. ציינו את סוג המשפט (פשוט, מאוחה או מורכב).

ד. נתחו מילים מודגשות.

1. הקפדתי על מריחת קרם הגנה, ובכל זאת נכוויתי מהשמש.
2. על אף הַקפָּדָתי על מריחת קרם הגנה נכוויתי מהשמש.
3. על אף שהקפדתי על מריחת קרם הגנה נכוויתי מהשמש.
4. בעת האזעקה היכנסו למרחבים המוגנים!
5. כשתישמע האזעקה, היכנסו למרחבים המוגנים!
6. נשמעה אזעקה ברחבי השכונה, ומיד נכנסנו למרחבים המוגנים.
7. השתייה מועילה לבריאות, על כן הקפידו על שתייה מרובה.
8. הַקְפִּידוּ על שתייה מרובה היות שהיא מועילה לבריאות.
9. הַקְפִּידוּ על שתייה מרובה בשל חשיבותה לבריאות.
10. נבחרת גרמניה הביסה בקלות את נבחרת ברזיל במונדיאל 2014.
11. חזרתי מטיול בהודו כששמעתי על מצבו הבריאותי של סבי.
12. הואיל והתקשיתי בהקפדה על דיאטה מאוזנת, עליתי במשקל.
13. אם ארבה באכילת ירקות, אשפר במהירות את מצבי הבריאותי.
14. כדי להצליח בתחרות הקפדתי על אכילה מאוזנת.
15. הקפדתי על אכילה מאוזנת כדי שאצליח בתחרות.
16. לוּ ידעה אמי את כוונתי, הייתה אוסרת עלי לצאת.
17. במקרה של שריפה נא התפנו במהירות מבתיכם!
18. חרף ההנחות המשמעותיות הציבור לא הגיע לקניון.
19. הקפידו על הליכה זהירה לבל תמעדו בין הסלעים.
20. השמים התכסו עננים כבדים , אך לא ירדו משקעים.

**המשפט המורכב- המשך**

**נוסף לפסוקיות התיאור עליהן פירטנו בהרחבה קיימות גם הפסוקיות הבאות**

 **(פסוקיות תוכן):**

**פסוקית נושא, פסוקית נשוא, פסוקית מושא ופסוקית לוואי**

 **נזהה אותן עפ"י המיליות או הסימנים הבאים:**

**א. שֶ, אשר**

פסוקית

1. המנהלת הודיעה לנו  **שֶ**בחינת הבגרות נדחתה.

 פסוקית

המשך עיקרי

 עיקרי

2. הבחינה **אשר** נדחתה פעמיים תתקיים היום.

**ב. מילת שאלה באמצע המשפט.**

פסוקית

עיקרי

3. איננו יודעים **מדוע** נדחתה בחינת הבגרות.

פסוקית

 עיקרי

4. לא סיפרו לי **מתי** תתקיים הבחינה.

 **ג**. **ציטוט באמצע המשפט.**

 פסוקית

עיקרי

5. שר החינוך אמר**: "**בחינת הבגרות נדחתה למועד אחר**"**.

 **ד. ה+פועל בהווה (שניתן להמירה ב"ש")**

עיקרי פסוקית המשך עיקרי

6. בחינת הבגרות **ה**מתקיימת היום תתחיל בשעה מאוחרת.

**שֶ**

**שימו לב: במשפטים מס' 2 ו- 6 הפסוקית "חוצה" את החלק העיקרי. היא אינה מגיעה עד לסוף המשפט.**

**את ההבחנה בין פסוקית נושא, פסוקית נשוא, פסוקית מושא ופסוקית לוואי נלמד בהמשך.**

**תרגיל מס' 22**- המשפטים שלפניכם הם **משפטים מורכבים** שיש בהן פסוקיות תוכן

(פס' נושא, פס' נשוא, פס' מושא, פס' לוואי)

* **נתחו נושא ונשוא , תחמו את הפסוקית וכתבו מעליהן "פסוקית"**
* **נתחו מילים מודגשות**
1. שמעתי שהכוח שב בשלום לבסיסו.
2. דן לא ידע מדוע הסתיימו הלימודים בשעה מוקדמת.
3. פגשנו במסיבה את השכנים החדשים המתגוררים מעבר לרחוב.
4. החזאי הודיע לצופים: "מחר יכוסו השמים בעננים כבדים."
5. הגשמים בצפון היורדים מאז שעות הבוקר, הצילו את הפרדסים בגליל.
6. לא ידענו איך הסתיימה התאונה.
7. המידע החדש המודלף בפייסבוק מעורר סערה גדולה.
8. ביקשנו מהמורה בנימוס:" תדחה את המבחן לשבוע הבא."
9. המדענים מירושלים לא חקרו מתי יימצא חיסון כנגד מחלת הסרטן.
10. השאלה מתי תגיע תוצאת הבדיקה הטרידה אותי.
11. שר הבריאות הודיע: "בקרוב נקים שני בתי חולים חדשים".
12. קראנו בעיון את סעיפי החוזה המתפרסמים באתר.
13. לא הבנתי מדוע החליט שר הפנים על סגירת מרכולים בשבת.
14. הידיעות בתקשורת המודפסת אשר התפרסמו אתמול הוכחשו היום באופן גורף.
15. תלונות ההורים המגיעות למשרד החינוך מטרידות את השר.

 המיליות **אם** ו **כי** עשויות לפתוח

הן פס' תיאור והן פס' תוכן (פס' נושא, פס' נשוא, פס' לוואי, פס' מושא)

**אִם**- פותחת פסוקית **תיאור תנאי** כאשר יש הַתְנָיָה, כלומר אם ניתן להוסיף (בלֵב...)את המילה "**אז**" לפני החלק העיקרי. אם אי אפשר- זוהי פס' תוכן.

 פס' תיאור תנאי

אם נערוך לאחותי מסיבת הפתעה היא תכעס עלינו.

 אז

 פס' תיאור תנאי

 הממשלה תכריז על שנת בצורת **אם** לא יֵרדו החודש משקעים.

 אז

(ניתן לומר אם לא יֵרדו החודש משקעים הממשלה תכריז על שנת בצורת.)

 אז

 פסוקית

 המורה לא אמר לי אם הצלחתי בבחינה. (במשפט זה אין התניה; לא ניתן לשבץ כאן את המילה

 "אז". אין זו פס' תנאי.)

**כִּי**- פותחת פס' תיאור סיבה כאשר היא עונה על השאלה מדוע? למה?

אם אינה עונה על השאלה מדוע- תשמש פסוקית תוכן. (במקרה כזה ניתן להחליפה ב"**שֶ**".)

 פס' תיאור סיבה

לא באתי כי חליתי. (מדוע לא באתי)

 פסוקית

 עיקרי

המשך עיקרי

הידיעה כי חליתי ציערה את חבריי. (אין פה קשר של סיבה, ניתן להחליף את ה-כי ב **שֶ**).

**שֶ**

**תרגיל מס' 23** -המשפטים שלפניכם מורכבים.

* תחמו את הפסוקיות.
* מעל פסוקית תיאור ציינו את סוגה (פסוקית תיאור סיבה, פס' תיאור תנאי וכו')
* מעל פסוקיות התוכן (פס' נושא, פס' נשוא, פס' מושא ופס' לוואי) כתבו "פסוקית".
* נתחו מילים מודגשות

דוגמה:

 פס' תיאור סיבה עיקרי

היות שהשמים התכסו עננים כבדים, חזרנו הביתה במהירות.

 פסוקית

המשך עיקרי

 עיקרי

השמועה שהמורה להיסטוריה פורש, נפוצה ברחבי בית הספר.

1. הגענו להרצאה בזמן על אף שבדרך השתרכו פקקי תנועה רבים.
2. השאלה אם הרוצח נתפס הסעירה מדינה שלמה.
3. אם תמלאו את הטופס בזמן תזכו להנחה בארנונה.
4. נקפיד על הוראות המפקד, כדי שנצליח במשימה.
5. החדשות הדרמטיות המתפרסמות הבוקר ייזכרו לתקופה ממושכת.
6. חשתי שמחה גדולה כפי שלא חשתי מעולם.
7. שיעורי הבית בלשון אשר ניתנו לנו אמש לא נבדקו.
8. לא הגעתי במועד כי הכביש נחסם לתנועה.
9. שמעתי בצער את הידיעה כי הכביש נחסם לתנועה.
10. כשנשמעה האזעקה, רצנו לעבר המרחב המוגן בחצר.
11. לא התקבלתי ללימודים כי הגשתי את כל הטפסים באיחור.
12. המזכירה הודיעה לי כי הגשתי את כל הטפסים באיחור.
13. לא נפליג בסירה אם הרוח תגבַּר.
14. השאלה אם הרוח תתגבר הטרידה אותנו.

**תרגיל מס' 24-** המשפט הפשוט, המאוחה והמורכב- חזרה

* תחמו את האיברים ו/או פסוקיות.
* כתבו את סוג המשפט (פשוט, מאוחה, מורכב)
* מעל פסוקית תיאור ציינו את סוגה (פסוקית תיאור סיבה, פס' תיאור תנאי וכו')
* מעל פסוקיות התוכן (פס' נושא, פס' נשוא, פס' מושא ופס' לוואי) כתבו "פסוקית".
* נתחו מילים מודגשות
1. חברי הכנסת מתנגדים בתוקף לדחיית הבחירות לשנה הבאה.
2. תרגיל הבחירות בבית הספר "מקסים לוי" זכה לפרסום בשידורי הרדיו .
3. חברי ההנהלה לא הסבירו לתלמידים מדוע קוצר שבוע הגדנ"ע.
4. אם נקפיד בעקביות על תקנות המשמעת של בית הספר, נשפר את האווירה בשיעור.
5. מקרי הגזענות בישראל מתרבים, ומפכ"ל המשטרה, יוחנן דנינו, פועל בנחישות כנגד התופעה.
6. ההחלטות החדשות המתקבלות במועצת התלמידים, תעוררנה חילוקי דעות.
7. אימוני הריצה בשיעורי חינוך גופני הכבידו עליי, ולכן העדפתי משחקי כדור במגרש.
8. בשל עומס בלימודים נדחה המבחן בספרות לחודש הבא.
9. חרף הצלָחָתי במבחן אני מרגיש , כי אני מתקשה בחומר זה.
10. כשהסתיים באוגוסט מבצע "צוק איתן", חזרו התושבים למקומות עבודתם בקיבוץ.
11. הפיגוע בירושלים לפני כחודש עורר הדים ברחבי העולם, וגם הנשיא אובמה גינה אותו.

 12. במקרה של מערבולת, צלול לעומק!

 13. שרת הבריאות, יעל גרמן, אמרה: "אציל את מערכת הבריאות מקריסה מוחלטת."

 14. חרף ההשקעה לא עברתי את מבחן הבגרות בלשון, בכל זאת אגש למבחן במועד הבא.

 15. ההצעות החשובות המועלות בימים אלו בכנסת, תסייענה בפתרון הבעיה.

**נשוא מורחב**

הנשוא המורחב הוא נשוא בן יותר ממילה אחת, **המבטא פעולה אחת**.

קיימים שלושה סוגים של נשוא מורחב:

**1. פועל עם שם פועל המבטאים למעשה פעולה אחת:**

נושא נשוא מורחב

דן  **התחיל ללמוד**

נושא נשוא מורחב

רותי **משתדלת להתגבר**.

נושא נשוא מורחב

דנה **מיטיבה לנגן.**

 נשוא מורחב

על אף כישלונו **מנסה** דן  **ללמוד** מחדש.

 נושא

**נושא +נשוא מורחב**

**הרביתי לאחר** לשיעורים.

**2. ניב שיש בו פועל –** צירוף כבול שמשמעותו שונה מזו שתתקבל אם "נפרק" אותו למילים בודדות.

 **נשוא מורחב**

 **נשוא מורחב**

האיש **הניח מעותיו על קרן הצבי**.

 **נשוא מורחב**

הקשיש **הלך לעולמו.**

 **נשוא מורחב**

 הם **באו לעמק השווה.**

 **נושא+**

 **נשוא מורחב**

 **הסבר פניך** לתייר!

הסוחר **פשט את הרגל.**

 **נשוא מורחב**

השיחות **עלו על שרטון**.

 **נשוא מורחב**

החולה **חזר לאיתנו**.

 **נשוא מורחב**

הנער **נחבא אל הכלים.**

**3. שני פעלים מקושרים בו' החיבור** למעשה מדובר **בפעולה אחת**, ואחד משני הפעלים מציין את אופן הפעולה, מדגיש אותה, או מציין את אופן התפרסותה על פני הזמן.

נשוא מורחב

הפער **הולך וגדל**

 נשוא מורחב

 נשוא מורחב

המנהל **שב והדגיש**

 נשוא מורחב

הים **הולך וסוער.**

 נשוא מורחב

הנושא **שב ועלה.**

 נשוא מורחב

המורה **חזר והסביר** את הנושא.

מצבו **החמיר והלך.**

 נשוא מורחב

הסערה **הולכת וקרבה.**

 נשוא מורחב

**השר חוזר ומבטיח**

**תרגיל מס' 25**

א. במשפטים הבאים מופיע נשוא מורחב. סמנו אותו **וציינו את סוגו** (פועל+ שם פועל **/** ניב **/** שני פעלים המקושרים בו' החיבור)

ב. תחמו איברים ו/או פסוקיות וציינו את סוג המשפט.

1. שמענו שהמורה נאלץ להפסיק את השיעור.

2. השמועה הכתה גלים בשכבה.

3. קראנו בעיתון שהשחקן היטיב לקלוע.

4. חברי שב והדגיש את אחריותו לכישלון, לכן הזדהיתי עמו.

5. לא יכולנו לסרב לה.

6. המרצה נתלה באילנות גבוהים לביסוס השקפתו.

7. ישבתי בשורה הראשונה, ונהניתי לצפות במופע.

8. בסוף השנה הפסקנו לעשן.

9. בעיתון נכתב כי הספר יֵצא לאור באיחור רב.

10. החורף קרב ובא.

**תרגיל מס' 26-** ניבים

הַתאימו בין הניב ובין פירושו.

|  |  |
| --- | --- |
| אבד עליו הכלח | התיישן מאוד |
| 1. בא בימים | א. הבין את כוונת. |
| 2. גבה ליבו | ב. סיכן את כספו. |
| 3. דיבר על לבו | ג. דן בנושא, התלבט, התחבט. |
| 4. הגדיש את הסאה | ד. ניצל את ההזדמנות, את שעת הכושר; השפיע כשהדברים עדיין טריים. |
| 5. הגיעו מים עד נפש | ה. לא עשה דבר, לא התאמץ, התבטל. |
| 6. היכה בברזל בעודו חם | ו. עבר את הגבול, הגזים, הפריז. |
| 7. הניח מעותיו על קרן הצבי | ז. התגאה, התנשא. |
| 8. הסביר פנים | ח. התנהג בנימוס, באדיבות ובמאור פנים. |
| 9. העלה חרס בידו | ט. יצא בנזק גדול. |
| 10. טמן ידו בצלחת | י. המצב נעשה בלתי נסבל. |
| 11. יצא בשן ועין | יא. השתדל ולא הצליח. |
| 12. ירד לסוף דעתו | יב. זקן מאוד. |
| 13. כפה עליו הר כגיגית | יג. הסיר מעצמו אחריות לעניין. |
| 14. ישב על המדוכה | יד. הפציר בו, ניסה לשכנעו. |
| 15. ניער חוצנו | טו. הכריח אותו לעשות משהו נגד רצונו. |
| 16. נתלה באילן גבוה | טז. מת בצעירותו. |
| 17. סתם את הגולֵל | יז. היה במצב של משבר חמור. |
| 18 נקטף באיבו | יח. קיבץ נדבות. |
| 19. פשט יד | יט. הסתמך על אדם ידוע ומוערך |
| 20. עמד בפני שוקת שבורה | כ. "קבר את העניין", חיסל, סגר כל אפשרות להמשך. |

**חלק כולל- משפט בעל חלקים כוללים**

**חלק כולל הוא חלק החוזר לפחות פעמיים במשפט והמתקשר לאותה מילה או צירוף במשפט.**

 לוואי כולל

קראתי סיפור מותח ומרגש.

 נושא כולל

בחניה ניצבים אוטובוסים, מכוניות פרטיות ומשאיות.

 נשוא כולל

חברתי אכלה ושתתה.

 נושא כולל

לא הגעתי לבית הספר מפני שירדו שלגים וגשמים עזים.

 תיאור סיבה כולל

לא הצלחתי להירדם בשל השרב והחום, לפיכך איחרתי להצגה.

**הערות:**

**א. בין החלקים הכוללים יבוא פסיק, אך לא לפני ו' החיבור:**

קניתי עט, מחק ועיפרון.

במרבית המקרים קיים **קשר של הוספה** בין חלקי המשפט הכולל, אולם לעתים יימצאו קשרים אחרים:

**קשר של ברירה (או):**

 משלים פועל כולל

לא ברור לי אם שוחחת עם דני או עם יוסי.

**קשר של ניגוד (אלא, אך, ו הניגוד)**

נושא כולל

לא דני, אלא יוסי הגיע באיחור לשיעור.

**ב. ביטוי מכליל ותמורה כוללת**

 נושא כולל

1. למפעל בגליל דרושים מהנדס, טכנאי וטבח.

 נושא תמורה כוללת

למפעל בגליל דרושים בעלי המקצוע הבאים: מהנדס, טכנאי וטבח.

**הביטוי המכליל** במשפט הנ"ל הוא "בעלי המקצוע הבאים".

 משלים פועל כולל

2. קניתי עט, מחק ועיפרון.

 משלים פועל תמורה כוללת

קניתי כלי כתיבה : עט, מחק ועיפרון.

**הביטוי המכליל** במשפט הנ"ל הוא "כלי כתיבה".

 **ג. הבחינו בין נשוא כולל ובין נשוא מורחב:**

זכרו: נשוא מורחב- פעולה אחת

נשוא כולל- שתי פעולות

 נשוא מורחב

המנהל **שב והדגיש** לעובדיו את חשיבות השמירה על הבטיחות. משפט פשוט

 נשוא כולל

בקשתו של השחקן הזר **נבדקה ואושרה** על ידי משרד הפנים. משפט פשוט בעל חלק כולל

 נשוא מורחב

הגשם הלך והתגבר. משפט פשוט

 נשוא כולל

הזקן נפל ומעד. משפט פשוט בעל חלק כולל

**ד. המילה "אלא" עשויה לבוא במשפט פשוט, מאוחה ומורכב:**

למסיבת העיתונאים לא הגיע אלא המאמן. **משפט פשוט** (במשפט הפשוט "אלא" משמשת להדגשה.)

למסיבת העיתונאים לא הגיע מנהל הקבוצה, אלא המאמן. **משפט פשוט בעל חלק כולל**

למסיבת העיתונאים לא הגיע מנהל הקבוצה, אלא הגיע המאמן. **משפט מאוחה**

תיקוני לשון:

**מילת היחס צריכה לחזור לפני כל חלק כולל.**

אכלתי **ב**סכין ו**ב**מזלג. (טעות לומר: אכלתי בסכין ומזלג)

ביקרתי **ב**פריז, **ב**רומא ו**ב**לונדון. (טעות לומר: ביקרתי בפריז, רומא ולונדון)

התגעגעתי **ל**דני ו**ל**יוסי. (טעות לומר: התגעגעתי לדני ויוסי)

נעדרתי **מ**הסרט **ומ**ההצגה. (טעות לומר : נעדרתי מהסרט וההצגה)

**חלקים כוללים – תרגול**

**תרגיל מס' 27**

במשפטים הבאים נתחו נושא ונשוא וקבעו את סוג המשפט. אם המשפט פשוט בעל חלק כולל, נא ציינו זאת.

 אם המשפט מאוחה ציינו אם האיבר פשוט או בעל חלקים כוללים. אם המשפט מורכב, ציינו אם הפסוקית פשוטה או בעלת חלק כולל.

**דוגמה:**

 איבר א- כולל איבר ב- פשוט

 נו+נש לוואי כולל נו+נש

נסעתי בכבישי **הגליל והגולן**, ונהניתי מהנוף הקסום. משפט מאוחה- איבר א' בעל חלק כולל (לוואי)

1. הדרכים והשבילים בגולן נחסמו למעבר מטיילים בשל מזג האוויר.
2. נוכל לצפות בערוצי הכבלים או בערוצי הלוויין על פי בחירתנו.
3. השמועות על פטירתה של הסופרת נפוצו במהרה, ואנשים מהצפון ומהדרום נהרו להלווייתה.
4. חלוקת מוצרי המזון התעכבה היות שהתאונה גרמה לפקקי תנועה ארוכים ומעיקים.
5. הפקידים במשרד האוצר החליטו על העלאת מחירי החלב והלחם, והתושבים יצאו להפגין.
6. הילד אכל ממתקים רבים: שוקולד, סוכריות גומי וארטיק.
7. הואיל ולא נמצאה תרופה למחלתו, התייעץ דודי עם רופאים משוויץ ומיוון.
8. הקיץ קרב ובא, ואנו מתחילים ליהנות מהימים הארוכים.
9. הילד הוריד את האפליקציה לטלפון הנייד והתקין אותה במהירות.
10. הרופא המליץ בפנינו על פעילות גופנית מגוונת: הליכה, ריצה ואימון משקולות.
11. לא הבנתי מדוע הדרכים והכבישים לצפון חסומים.
12. הנחתי במרתף את בקבוק היין הזה ההולך ומשתבח עם הזמן.
13. לא קניתי בגדים, אלא מתנה לנכדתי.
14. לא קניתי בגדים, אלא קניתי מתנה לנכדתי.
15. לא קניתי אלא מתנה לנכדתי.
16. לא הגיעו לפגישה אלא חברי הכנסת.
17. לא השרים, אלא חברי הכנסת הגיעו לפגישה.
18. השרים לא הגיעו לפגישה, אלא חברי הכנסת הגיעו.

 **תרגיל מס' 28 משימות המרה:**

 1. הילדים בארץ מחוסנים נגד צהבת, אדמת וחצבת.

 כתבו את המשפט הנ"ל מחדש ע"י הוספת ביטוי מכליל לפני הפירוט, ונתחו את המשפט שהתקבל.

 2. לנמל חיפה דרושים סַבָּל, טכנאי ואיש תחזוקה.

 כתבו את המשפט הנ"ל מחדש ע"י הוספת ביטוי מכליל לפני הפירוט, ונתחו את המשפט שהתקבל.

 3. בגלבוע פורחים עכשיו כלניות ופרגים, סביונים ורקפות.

 כתבו את המשפט הנ"ל מחדש ע"י הוספת ביטוי מכליל לפני הפירוט, ונתחו את המשפט שהתקבל.

**ההמשך בחוברת מס' 2**

כתבה וערכה (את מרבית החומר בחוברת):

עליזה ציפר/ רכזת לשון בתיכון ע"ש מקסים לוי, לוד

alizazipper@gmail.com